Manchester United tekur í kvøld kl. 20.05 ímóti St. Etienne úr fronsku Ligue 1 í tí fyrra dystinum í 1/16 finaluni í Europa League. Manchester United liggur, sum nú er, nummar seks í ensku Premier League, meðan St. Etienne liggur nummar fimm í fronsku Ligue 1. United er enn við í stríðnum um at enda ímillum fýra tey bestu í Premier League, og er per dags dato einans tvey stig frá 4. plássinum, men vinnur felagið Europa League, merkir tað, at felagið er tryggjað luttøku í Champions League komandi kappingár, sjálvt um felagið skuldi endað uttanfyri topp 4 hetta kappingarárið. Tískil er væntandi, at United fer at stilla upp við einum rímiliga sterkum liði í kvøld, tá ið felagið fær vitjan av franska felagnum, har beiggi Paul Pogba, Florentin Pogba, er ein av leikarunum. Manchester United og St Etienne hava einaferð áður hitst í evropeiskum samanhangi. Tað var í 1977, tá ið United vann 3-1 samanlagt yvir tveir dystir í Cup Winners Cup-harav tann seinri dysturin varð leiktur í Plymouth, og ikki á Old Trafford í Manchester, eftir at áðsskoðararnir hjá United høvdu gjørt ónáðir í sambandi við tann fyrra dystin ímillum liðini bæði í Fraklandi, og eftir at United hareftir høvdu fingið loyvi at verða verðandi í kappingini, um teir fluttu heimadystin hjá sær meira enn so og so nógvar kilometrar frá Old Trafford. Hinir dystirnir í 1/16 finaluni í Europa League í kvøld eru hesir: